ועדת החינוך, התרבות והספורט, כנסת 18, פרוטוקול מספר 49, 2009-07-20 11:30

זבולון אורלב: אנחנו פותחים את ישיבת הוועדה והיא תדון היום בתקנות מוסדות חינוך תרבותיים ייחודיים בקשה לרישיון תשס"ט – 2009, תקנות מוסדות חינוך תרבותיים ייחודיים, הכרה במוסד חינוך חרדי תשס"ט – 2009, תקנות מוסדות חינוך תרבותיים ייחודיים (סדרי הדין לוועדת ערר –הכרה) תשס"ט – 2009, תקנות מוסדות חינוך ייחודיים.

זבולון אורלב: אדוני סגן השר תקבע מי מציג מטעם משרד החינוך באופן כללי.

סגן שר החינוך הרב מאיר פורוש: אני יכול לומר משפט שניים, ואני מתאר לעצמי שאנשי המקצוע, אם זה יהודה או דורית.

זבולון אורלב: אתה צריך לקבוע.

סגן שר החינוך הרב מאיר פורוש: הכנסת חוקקה חוק לפני כשנה ששמו היה מוסדות חינוך תרבותיים ייחודיים.

סגן שר החינוך הרב מאיר פורוש: אני צריך להיכנס לסיבות מדוע חוקקה הכנסת חוק?

סגן שר החינוך הרב מאיר פורוש: אנחנו קוראים לזה חוק מוסדות תרבותיים ייחודיים ומדובר בעצם על בנים בסקטור החרדי שהיתה עתירה לבג"ץ על הסמכות שיש למשרד החינוך לתת להם תמיכה, תקציב ומכוח זה חוקקה הכנסת חוק והכנסת קבעה גם שלחוק הזה, כמו שלכל חוק צריך שיהיו תקנות.

זבולון אורלב: החוק הזה נועד להסדיר את תקצוב הישיבות הקטנות בגילאי החינוך העל יסודי.

סגן שר החינוך הרב מאיר פורוש: החוק גם קבע שהתקנות יבואו לכאן לאישור ועדת החינוך, התרבות והספורט עד יום א' אלול, תשס"ח, 1 בספטמבר 2008 אבל אנחנו מבינים שכתוצאה מתרחישים פוליטיים שאירעו במדינת ישראל הדבר הזה לא התאפשר.

סגן שר החינוך הרב מאיר פורוש: דהיינו הכרזה לבחירות.

סגן שר החינוך הרב מאיר פורוש: זה גרם לכך שבמשרד חושבים אולי יתקנו את זה אלה שיהיו.

סגן שר החינוך הרב מאיר פורוש: מהלשכה המשפטית מאותתים לי.

זבולון אורלב: בישיבה הקודמת דנו גם באישור תקנות המשרד.

זבולון אורלב: גם כן המשרד הביא אותן באיחור וגיניתי את שרת החינוך הקודמת, את המשרד על כך שהוא לא מילא את חובתו כנדרש בחוק.

סגן שר החינוך הרב מאיר פורוש: אני לא מאלה שמגנים.

סגן שר החינוך הרב מאיר פורוש: יכול להיות שבשנה שעברה לפני ה-1 בספטמבר יכלו להביא את התקנות אבל אני סנגור ואומר שמאחר וכנראה היו לפני ההכרזה על בחירות המשרד היה קשה לו להתארגן ולהכין תקנות הדבר הזה בעצם נמשך עד אחרי הקמת הממשלה, השר החדש, ואכן מיד לאחר חג הפסח כאשר הכול התייצב אני יכול להעיד על הלשכה המשפטית, דורית ומיכל שנמצאות פה, יהודה פינסקי בישיבות אינספור גם אצל השר, גם בפגישות אצלי בלשכה הגענו לאותן תקנות שמונחות כאן בפני חברי הכנסת, בפניך אדוני היושב ראש וכמתבקש אנחנו מבקשים את אישור הוועדה.

זבולון אורלב: תודה.

זבולון אורלב: מי מציג את התקנות?

זבולון אורלב: את הרציונל שלהם.

דורית מורג: אנחנו נגיד בקצרה, חוק מוסדות תרבותיים ייחודיים הוא למעשה חוק שעומד בפני עצמו.

דורית מורג: הוא הותקן במתכונת חוק הפיקוח על בתי ספר אבל לא כל הסעיפים נכנסו פה והוא חוק שלמעשה מחייב תקנות נפרדות בהתאם לחוק הזה.

דורית מורג: חלקן הן דומות למה שנעשה בחוק הפיקוח על בתי הספר.

דורית מורג: ובכן אנחנו מביאים כאן בפניכם מערכת של תקנות.

דורית מורג: אחת, זה תקנות מוסדות חינוך תרבותיים בקשה לרישיון.

דורית מורג: תקנות מוסדות חינוך תרבותיים הכרה במוסד חינוך תרבותי ייחודי.

דורית מורג: ככל שמוסד כזה למעשה יצטרך שילוב של השניים.

דורית מורג: אחד, לעמוד בתנאי הרישיון, שתיים, הכרה שאכן הוא מוסד כזה שיכול להיכנס וקיבל הכרה על ידי המשרד ויכול להיכנס למסגרת ההגדרות של החוק עצמו.

דורית מורג: יש לנו עוד שתי תקנות לגבי סדרי הדין וועדות ערר.

דורית מורג: אחד לגבי ערר לפי 17א' לחוק והשני סדרי הדיון בועדת ערר בנושא הכרה.

דורית מורג: אחד בנושא הרישוי, השני בנושא הכרה.

זבולון אורלב: תודה רבה.

זבולון אורלב: אני מציע שנתחיל לקרוא את התקנות.

מירב ישראלי: נתחיל מהכרה, רישיון, יש לכם איזו העדפה?

מירב ישראלי: אני מקריאה.

מירב ישראלי: כשיהיו הערות פשוט לאורך התקנות.

זבולון אורלב: הטכניקה תהיה, את תקראי סעיף ואם יש הערות אחרי הסעיף נשמיע את ההערות אחרי הסעיף.

מירב ישראלי: "בתוקף סמכותי לפי סעיפים 8 ו-38 לחוק מוסדות חינוך מוסדות תרבותיים ייחודיים באישור ועדת החינוך והתרבות אני מתקין תקנות אלה.

מירב ישראלי: פרשנות.

מירב ישראלי: בתקנות אלה בעל מוסד מי שמקיים את מוסד החינוך ומעסיק את עובדי משרד החינוך.

מירב ישראלי: הכרה כמשמעותה בחוק.

מירב ישראלי: המנהל הכללי, המנהל הכללי של משרד החינוך או סגנו, מוסד, מוסד חינוך, מוסד חינוך תרבותי ייחודי חרדי".

מירב ישראלי: לי יש הערות פה שהן יותר ניסוחיות.

מירב ישראלי: אז בעניין של האצלת הסמכויות המנהל הכללי של המשרד או סגנו צריך לעבור פה תקנה תקנה כי בחלק מהדברים לא ניתן להאציל את הסמכות.

מירב ישראלי: אז לכן אני לא מציעה שזה יהיה בהגדרות אלא אנחנו נעבור תקנה תקנה ונראה איפה הסמכות ניתנת להאצלה ואיפה לא.

מירב ישראלי: דבר שני, לגבי מוסד חינוך תרבותי ייחודי חרדי זה מעגלי וזה לא נכון להגדיר את זה ככה כי בעצם מוסד חינוך כשהוא מבקש את הרישיון מבחינה ניסוחית אני לא רוצה להיכנס לזה ולהלאות את הוועדה, זה משהו שפשוט נצטרך לפתור אותו.

מירב ישראלי: אלה הערות יותר ניסוחיות.

זבולון אורלב: יש הערות על סעיף 1? אין.

זבולון אורלב: ממשיכים לסעיף 2.

מירב ישראלי: "בקשה לרישיון, חידוש רישיון והגשתו.

מירב ישראלי: בקשה לרישיון תוגש בכתב ובחתימת בעל מוסד ואם היה תאגיד בידי מורשה החתימה של בעל המוסד ותכלול פרטים אלה.

מירב ישראלי: פרטים על מבקש הרישיון, פרטים על המוסד , של מנהל המוסד, מען המוסד, רשימת המועמדים להיות תלמידים בכל כיתה וכן גילם ומען הוריהם.

מירב ישראלי: רשימת מי שהועסקו במוסד החינוך, אישור ההכרה לפי הקבוע בחוק.

מירב ישראלי: " כאן הנושא של אישור ההכרה אני כבר דיברתי עם משרד החינוך בעניין הזה.

מירב ישראלי: בעצם החוק קובע הפוך.

מירב ישראלי: החוק קובע שבעצם תנאי להכרה הוא רישיון או עמידה בתנאי הרישיון.

מירב ישראלי: לכן כבר סיכמתי עם משרד החינוך שיהיה איזשהו נוהל שעומד בדרישות של החוק.

מירב ישראלי: פה זה יימחק האישור הכרה.

מירב ישראלי: לא אכפת לי שתוסיפו את זה כאן אבל זה רק אחרי שבדקו בהכרה שהוא עומד בתנאי הרישיון.

מירב ישראלי: אני ב-2א'5 האישור הכרה, אם תחליטו שהוא נחוץ צריך להעביר אותו בכל אופן לתקנה הבאה שזה המסמכים המצורפים.

דורית מורג: זאת אומרת אנחנו נצטרך לתאם בין השניים.

דורית מורג: הוא לא יקבל רישיון בלי הכרה.

דורית מורג: ולא הפוך.

מירב ישראלי: אני אסביר.

מירב ישראלי: הוא יקבל אישור שהוא עומד בתנאי הרישיון.

מירב ישראלי: על סמך זה הוא יקבל את ההכרה ואז הוא יקבל את הרישיון הסופי.

מירב ישראלי: זה ההליך שיהיה בעצם לאור הקטעים שקבועים בחוק.

מירב ישראלי: זה לגבי 2א'.

מירב ישראלי: זה נוגע גם לתקנות של ההכרה.

מירב ישראלי: צריך יהיה לתאם בין שני הדברים.

דורית מורג: צריך איזשהו סעיף שמשלב בין השניים.

מירב ישראלי: אם תתנו לנו הסמכה לתאם את הניסוח והמהות היא ברורה אז אין בעיה.

זבולון אורלב: אני בעד זה שנסמיך אתכם שלא צריך לחזור לוועדה.

מירב ישראלי: רק מה המהות אומרת?

זבולון אורלב: המהות אומרת שקודם כל יש את הרישיון ורק אחרי זה יש את ההכרה.

זבולון אורלב: יש אישור על עמידה בתנאי הרישיון ורק אז יש את ההכרה.

מירב ישראלי: "2ב'.

מירב ישראלי: בקשה לרישיון תוגש לא יאוחר מ-4 חודשים לפני התחלת שנת הלימודים.

מירב ישראלי: המנהל הכללי יהיה רשאי לאשר מטעמים מיוחדים הגשת בקשה לרישיון אף אם היא לא הוגשה במועד".

זבולון אורלב: עד אייר צריך להגיש.

זבולון אורלב: למה לא לכתוב בחוק עד א' באייר?

זבולון אורלב: פה יהיה ויכוח בין פקידים במשרד החינוך איזו פתיחת שנת לימודים.

זבולון אורלב: כותבים א' באייר.

מירב ישראלי: בעצם יכול להיווצר מצב שבתחילת שנת הלימודים הבקשה מסורבת ואז יכולה להיווצר בעיה עם התלמידים אבל זאת בעיה שהיא מובנית בארבעה חודשים.

מירב ישראלי: אלא אם כן שוקלים לבקש שזה יהיה לפני ארבעה חודשים כדי שאפשר יהיה למצוא סידור לתלמידים.

זבולון אורלב: לא הבנתי.

מירב ישראלי: אני אסביר.

מירב ישראלי: השר יכול לתת תשובה.

מירב ישראלי: זה לפי החוק.

מירב ישראלי: לכן נקבע המועד הזה.

מירב ישראלי: אם באמת השר ייתן את התשובה תוך ארבעה חודשים זה אומר שבתחילת השנה התלמידים בישיבה עלולים, בחוק זה מה שנקבע.

זבולון אורלב: טעות גדולה.

זבולון אורלב: השר יגיש חודש לפני התחלת שנת הלימודים.

מירב ישראלי: אם נעשה שהבקשה צריכה להיות מוגשת עד א' בניסן השר ייתן.

שלמה ברילנט: אני מאיגוד מנהלי הישיבות.

שלמה ברילנט: אני הייתי בצוות שישבנו על התקנות והגענו להסכמה הזאת.

שלמה ברילנט: רציתי להסביר למה זה נכתב.

שלמה ברילנט: בפועל הרישום לישיבות הקטנות הוא בסוף חודש תמוז.

שלמה ברילנט: כרגע בתקופה הזאת עושים את הרישום.

שלמה ברילנט: לכן אם נכתוב ניסן המוסד לא יכול להגיש את הבקשה.

זבולון אורלב: איפה כתוב שהרישום הוא רק בתמוז?

זבולון אורלב: למה אי אפשר לעשות את זה בכסלו?

סגן השר הרב מאיר פורוש: ועדת הרבנים לפעמים באה וקובעת.

סגן השר הרב מאיר פורוש: היא לא רוצה שיפריעו את כל מהלך הלימודים בחודשי הקיץ.

מירב ישראלי: "ג'.

מירב ישראלי: בקשה לחידוש רישיון תכלול את כל הפרטים הנדרשים בבקשה לקבלת רישיון אם לא חלו שינויים.

מירב ישראלי: יצהיר בעליו של המוסד כי לא חלו שינוי בפרטים.

מירב ישראלי: המסמכים המצורפים לבקשה.

מירב ישראלי: לכל עותק מהבקשה יצורפו מסמכים אלו.

מירב ישראלי: אם המבקש הוא תאגיד העתק מעודכן של תזכיר ההתאגדות של החברה.

מירב ישראלי: תקנות האגודה, חוזה השתתפות של השותפות, או כל מסמך אחר שלפיו הוקם התאגיד וכן פרטים על מי שבידו השליטה כהגדרתה בחוק ניירות ערך על התאגיד ועל מי שמוסמך לכך.

מירב ישראלי: הצהרת המבקש לרישיון כי לא הורשע בעבירה שיש עימה קלון או שיש בה כדי לפגוע בביטחון המדינה או שמתנהלת נגדו חקירה לפי חוק על עבירה והוא מודע לחובותיו לפי סעיף 19 ו-25".

מירב ישראלי: צריך להיות גם 21.

מירב ישראלי: 21 זה במקביל לעובדי הוראה יש עובדי מנהל.

מירב ישראלי: לגבי 29 ו-30 שזה הצהרות על בריאות גם יש פה איזה עניין.

מירב ישראלי: נראה לי שזה גם רלוונטי.

מירב ישראלי: הנושא של רופא, אחות והנושא של עובד עם הצהרת בריאות.

מירב ישראלי: זה גם רלוונטי להצהרה ודבר נוסף התקנות ששר הבריאות לפי סעיף 30ג לחוק לגבי בדיקות רפואיות הן יכולות להיות רלוונטיות כבר בשנה הזו.

דורית מורג: השאלה אם אין תקנות כלליות של עובדי בריאות לשר הבריאות כי אין היגיון שיתקינו תקנות דווקא לחוק חינוך תרבותי.

מירב ישראלי: קודם כל בפיקוח על בתי הספר יש תקנות כאלה.

מירב ישראלי: זה מקביל לתקנות של פיקוח על בתי ספר.

מירב ישראלי: זה לא שונה מזה.

מירב ישראלי: הערה אחת שהיא יותר טכנית שלדעתי צריך להוסיף גם את סעיף 29 ו-30 להצהרה.

מירב ישראלי: בנוסף אני מעירה שבחוק פיקוח על בתי הספר כפי שניתנה ההסמכה גם פה בסעיף 30 ג' שר הבריאות צריך להתקין תקנות.

מירב ישראלי: והתקנות האלה הן רלוונטיות כבר לשנה הנוכחית.

מירב ישראלי: אני רק מעירה את זה כהערה.

מירב ישראלי: זה לא רלוונטי לתקנות האלה אבל צריך יהיה לדאוג לזה.

דורית מורג: השאלה אם אי אפשר מאחר ויש לנו תקנות פיקוח על בתי ספר בדיקות רפואיות של עובדים שזה לגבי בתי הספר המוכרים, השאלה אם אי אפשר להפנות, האם אנחנו יכולים לומר את זה כאן איזושהי הפניה מה שיחול לגבי בדיקות בריאות.

מירב ישראלי: אני חושבת שאת לא יכולה כי שר הבריאות הוא זה שצריך להתקין את זה.

מירב ישראלי: אז את חייבת לחזור אליו.

דורית מורג: בכל מקרה זה לא במגרש של משרד החינוך.

מירב ישראלי: לדעתי זה משהו שצריך לעשות במהירות.

מירב ישראלי: אז רק לסכם נושא של סעיף 21, 29 ו-30 מקובל עליכם להוסיף להצהרה?

זבולון אורלב: אין סיבה שלא.

מירב ישראלי: נסח מהרישום ופנקסי המקרקעין הנוגע למקרקעין המשמשים לצורך המוסד.

מירב ישראלי: אם המוסד ייפתח הוא יפעל בבניין שכור.

מירב ישראלי: העתק מחוזה השכירות, מבנה בית הספר וחצרותיו.

מירב ישראלי: חתומים בידי מי שרשום בפנקס המהנדסים והאדריכלים לפי חוק המהנדסים והאדריכלים.

מירב ישראלי: אישור של יועץ בטיחות מוסמך בהתאם לקבוע בחוזר למנכ"ל בעניין זה.

מירב ישראלי: רשימת לימודי הקודש.

מירב ישראלי: דין וחשבון כספי שנתי.

מירב ישראלי: דין וחשבון ההכנסות וההוצאות לשנת הכספים האחרונה או הצעת תקציב אם היה המוסד חדש לרבות פרטים מלאים ונכונים להוצאות המוסד לשירותים ולבניינים.

מירב ישראלי: תצהיר כי משכורות העובדים במוסד ישולמו על פי כל דין.

מירב ישראלי: כאן יש לי כמה הערות.

מירב ישראלי: קודם כל לפי סעיף 13 לחוק המנכ"ל צריך בעצם להחליט בכל הדברים האלה לפי פרמטרים שצריכים להיות מובאים להיוועצות עם ועדת החינוך.

מירב ישראלי: יש גם דבר מקביל בחוק הפיקוח על בתי ספר.

מירב ישראלי: זה לא הובא.

מירב ישראלי: לדעתי תהיה בעיה.

מירב ישראלי: בעצם המנכ"ל להכריע בבקשות לרישיון בלי שהתקנות המקבילות האלה קיימות.

מירב ישראלי: זה משהו שפשוט חייבים להביא אותו.

דורית מורג: כל מה שכתוב בתקנות לפי חוק הפיקוח על בתי ספר.

מירב ישראלי: חסר פה התייחסות לנושא הריהוט והציוד.

מירב ישראלי: זו הערה אחרת.

מירב ישראלי: קודם כל חסר פה משהו שיש בחוק ושזה הריהוט והציוד וצריך להוסיף פה איזשהו סעיף לגבי הריהוט והציוד.

מירב ישראלי: זו הערה אחת.

מירב ישראלי: אבל מה שאני מדברת עכשיו זו הערה כללית יותר לגבי כל הדברים האלה, לגבי כל הפרמטרים, וזה למשל התסריט, הבטיחות.

מירב ישראלי: זה לגבי כלל הדברים.

מירב ישראלי: המנכ"ל צריך לקבוע את זה לפי פרמטרים מסוימים שצריכים להיות גם מובאים להיוועצות איתנו שזה חסר בתקנות שהבאתי.

דורית מורג: אין לנו פרמטרים כאלה גם בחוק הפיקוח על בתי ספר.

דורית מורג: בחוק לבתי ספר כתוב למשל התאמת ריהוט לגילם של תלמידים והתאמת הציוד לדרישות תוכנית הלימודים ולמספר התלמידים.

מירב ישראלי: אז בעיניי זה לא תקנות שעומדות בדרישות החוק.

מירב ישראלי: אבל ברגע שתביאו את זה אלינו להתייעצות אנחנו נדון בזה.

מירב ישראלי: זה לא הובא בכלל.

מירב ישראלי: אז כרגע אני לא יכולה להתייחס לשום טקסט.

דורית מורג: השאלה אם נוסיף סעיף כזה לתקנות.

מירב ישראלי: לא.

מירב ישראלי: אני צריכה לראות את זה מראש.

מירב ישראלי: זה תקנות נפרדות.

מירב ישראלי: זה היוועצות, זה אישור.

מירב ישראלי: זה שני דברים שונים.

מירב ישראלי: לגבי זה זה אומר לדעתי שגם אחרי שנאשר את התקנות האלה לא בטוח שיהיה אפשר להפעיל את החוק.

מירב ישראלי: זה מה שאני אומרת.

מירב ישראלי: כי הפרמטרים לפיהם המנכ"ל בוחן, למשל איך הוא יבחן שבית הספר עומד במשהו, שיש מספיק כיתות, שיש מספיק מבני מחסנים.

מירב ישראלי: הוא יסתכל על התסריט.

מירב ישראלי: יש שם 4 כיתות.

מירב ישראלי: זה מספיק או לא מספיק?

מירב ישראלי: איך הוא יכריע?

מירב ישראלי: אז החוק אומר שבדיוק בנושא הזה של הפרמטרים לפיהם המנכ"ל, צריכים להביא את זה ולהיוועץ איתנו.

מירב ישראלי: החוק אומר את זה.

דורית מורג: האם הכוונה היא שאנחנו נביא פרמטרים עכשיו לריהוט ולציוד?

זבולון אורלב: סעיף 13 א'.

זבולון אורלב: לא יתן המנהל הכללי רישיון אלא אם כן הוא סבור כי תובטח רמה נאותה בהתאם לתקן ולנהוג בסוד מוסד החינוך שהבקשה מתייחסת אליו בעניינים מפורטים להלן.

זבולון אורלב: מבנה המוסד והגישה אליו, החצר, מספר הכיתות, חדרי הלימוד, תנאי הבטיחות, הריהוט והציוד, הבסיס הכספי לקיום המוסד.

זבולון אורלב: במתן החלטתו בעניינים המפורטים בסעיף קטן א' מה שהקראתי, יתחשב המנהל הכללי בסוג מוסד החינוך וגילם וצורכיהם של התלמידים הכול בהתאם לכללים שהתקין השר אחרי התייעצות עם ועדת החינוך.

דורית מורג: בנושא של ריהוט וציוד התאמת הריהוט לגילם של התלמידים והתאמת הציוד לדרישות תוכנית הלימודים או למספר התלמידים.

דורית מורג: זה כתוב לגבי כלל בתי הספר.

זבולון אורלב: יהודה אני מציע לכם לקצר את הדרך.

זבולון אורלב: תבואו בשבוע הבא, שעתיים עבודה, זה לא כללים מפורטים.

זבולון אורלב: זה קווים מנחים או עקרונות כאלה.

זבולון אורלב: איך המנהל באמת קובע.

זבולון אורלב: איך הוא קובע?

זבולון אורלב: הוא רואה, יש 120 תלמידים.

זבולון אורלב: 120 תלמידים לחלק ל-30 שולחנות, 4 כיתות.

זבולון אורלב: יש את הבטיחות.

זבולון אורלב: יש את הבסיס.

זבולון אורלב: יש בסיס כספי.

זבולון אורלב: תראו לי את המאזן של שלושת השנים האחרונות.

מירב ישראלי: אין לנו כרגע טקסט לפנינו.

מירב ישראלי: תביאו טקסט, נראה.

דורית מורג: בכללים ומבחנים למתו רישיון לפי חוק הפיקוח על בתי ספר לגבי למשל כתוב הנחיות לתכנון למשל בגני ילדים.

דורית מורג: כתוב הנחיות לתכנון גני ילדים ובתי ספר שפורסמו על ידי המנהל הכללי ושהם בתוקף בזמן הגשת הרישיון.

דורית מורג: אז דבר דומה יכול להיות שאפשר לעשות גם כאן.

מירב ישראלי: אני אומרת שוב, אנחנו צריכים מכתב של השר באופן מסודר שהוא מבקש התייעצות.

מירב ישראלי: חבל על הזמן.

מירב ישראלי: תביאו משהו מסודר.

זבולון אורלב: אני אומר לך פשוט מתוך היכרות מסוימת עם העניין הכללים צריכים להיות קצת יותר מפורטים של מה שכתוב בחוק.

זבולון אורלב: כתוב תנאי הבטיחות.

זבולון אורלב: מה זה תנאי הבטיחות.

זבולון אורלב: ציוד, כתוב שהכיתה תמנה מספר שולחנות לפחות כמחצית מספר התלמידים, מספר כיסאות כמספר תלמידים, לוח, כיסא למורה, שולחן למורה.

משה גפני: יכולה להיווצר בעיה.

משה גפני: אם במשרד החינוך בניגוד למה שקיים עד היום שזה מופיע בחוזר מנכ"ל והם מפנים בתקנות לחוזר המנכ"ל להתחיל עכשיו לקיים דיון על העניין הזה זה יכול להיות סיפור מכאן ועד להודעה חדשה.

מירב ישראלי: ריהוט וציוד דיברנו שצריך להוסיף פה.

מירב ישראלי: זה הערות שלי על תקנה 3.

מירב ישראלי: סעיף 13 יוגש.

מירב ישראלי: לגבי רשימת לימודי הקודש ב-7 מערכת שעות.

זבולון אורלב: מה זה רשימת לימודי הקודש?

זבולון אורלב: שיהיה כתוב גמרא, תלמוד, מדרש רבה, מדרש תנחומא.

סגן שר החינוך הרב מאיר פורוש: רשימת לימודי הקודש במהלך ימות השבוע עם אותן שעות שאנחנו מסכימים עליהן ואותם ימים.

ריקי שפירא: עורכת הדין ריקי שפירא מהמרכז לפלורליזם יהודי.

ריקי שפירא: אני רוצה רק להעיר, זה מופיע גם בתקנות האלה וגם כשמגיעים להכרה זה אותו הדבר.

ריקי שפירא: החוק בסעיף 2 מדבר במפורש על תוכנית הלימודים.

ריקי שפירא: משום מה שמגיעים בתקנות לכל אורך הדרך מופיעה רשימת לימודי קודש.

ריקי שפירא: זה ברור שרשימת לימודי קודש לא מבהירה מה היא תוכנית הלימודים.

מירב ישראלי: מה שחסר פה וכן מוזכר בחוק זה שכר הלימוד וסדרי גבייה ותשלומים אחרים שהמנכ"ל יאשר לפי סעיף 31.

מירב ישראלי: זה גם חסר.

מירב ישראלי: צריך להוסיף את זה.

מירב ישראלי: אז אנחנו מוסיפים שכר לימוד וסידורי גבייה.

מירב ישראלי: מידע למשרד.

מירב ישראלי: מנהל מוסד חינוך ימסור לבקשת המנהל הכללי את כל הפרטים הדרושים.

מירב ישראלי: אני קוראת 4, לשם החלטה בבקשה לרישיון.

מירב ישראלי: 5.

מירב ישראלי: קבלת רישיון.

מירב ישראלי: החלטנו שאין לזה מקום בתקנות האלה.

מירב ישראלי: זה לא נוגע לבקשה לרישיון אז התקנה הזאת יורדת גם בהסכמת משרד החינוך.

מירב ישראלי: 5 לא רלוונטי.

מירב ישראלי: תחילתן של תקנות אלה 30 ימים מיום פרסומם אולם תקנה 2ב' תחול בקשה לרישיון.

זבולון אורלב: הרב גפני ביקש לתקן שזה תחילת תקנות האלה יהיה 60 יום.

זבולון אורלב: התווכחתי איתו והתפשרנו שזה יחל מיד.

משה גפני: קודם כל אני מודה לך אדוני היושב ראש אבל אני רוצה להגיד לך שעל פי החוק התקנות היו צריכות להיות ב-1 בספטמבר שנה שעברה.

משה גפני: זה לא כאן כי היתה מערכת בחירות.

משה גפני: התוצאה שהשרה לא טיפלה בעניין הזה.

זבולון אורלב: אני אומר שהיא חטאה חטא כבד כלפי מערכת החינוך החרדי כמו שהיא חטאה חטאים נוספים.

זבולון אורלב: יש אחריות של שר.

זבולון אורלב: יש תקציב.

זבולון אורלב: המוסדות החדשים לא יכלו לקבל.

זבולון אורלב: מוסדות ישנים קיבלו רק 55% ולא 60%.

זבולון אורלב: יש כאן פגיעה מהותית במוסדות האלה.

משה גפני: השאלה אם אפשר להחיל את זה רטרואקטיבית.

זבולון אורלב: קודם כל אנחנו בתחילתן של תקנות, לא 30 יום.

זבולון אורלב: הדבר השני הוא שאני שוחחתי עם שר החינוך.

זבולון אורלב: הוא התייעץ ביועצים המשפטיים שלו.

זבולון אורלב: נמסר לו שאי אפשר לעשות את זה במסגרת התקנות.

זבולון אורלב: פנינו לאדמו"ר שלנו לשאול מה אפשר, מה מותר ומה ניתן לעשות.

זבולון אורלב: אי אפשר לעשות את זה במסגרת התקנות האלה.

זבולון אורלב: אם היה אפשר ייתכן שהייתי עושה את זה.

זבולון אורלב: אני לא רואה שום סיבה שבעולם ועצתנו היא שהיא תאמר אותה, שהיא תפרט יותר, אנחנו זורקים את הכדור חזרה לממשלה, ליועץ המשפט לממשלה.

זבולון אורלב: הממשלה צריכה להיות עירה לקיפוח הזה.

זבולון אורלב: המוסדות לא חטאו.

זבולון אורלב: לא עברו.

זבולון אורלב: היועץ המשפטי של משרד המשפטים צריך למצוא פתרון.

זבולון אורלב: תבואו אלינו תגידו יש כזה פתרון.

זבולון אורלב: צריך את הגיבוי שלנו.

זבולון אורלב: אנחנו בוודאי ברוח חיובית נראה לתת את הגיבוי הזה.

זבולון אורלב: אבל לא במסגרת התקנות.

מירב ישראלי: עקרונית התקנות האלה באות לדבר על בקשה לרישיון והכרה.

מירב ישראלי: אין מקום בתקנות האלה שמוסד שפעל ללא הכרה ורישיון בשנה שקדמה לזה שהוא יגיש עכשיו בקשה לפי התקנות האלה וצריך יהיה לבדוק דברים שכבר התקיימו בעבר.

מירב ישראלי: זה פשוט לא נכון לעשות את זה במסגרת התקנות.

מירב ישראלי: אבל כפי שחבר הכנסת אורלב אמר, אמנם דעתי לא מחייבת את הממשלה אבל אני יכולה להגיד למה הוועדה התכוונה.

מירב ישראלי: הוועדה התכוונה באמת שהתקנות יותקנו עד 1 לספטמבר 2008 והחוק יכנס לתוקפו ב-30 בספטמבר.

מירב ישראלי: המוסדות יוכלו להגיש את הבקשות ולקבל תשובות תוך 4 חודשים ולכן גם מוסדות שפעלו קודם לכן לפי מימון קודם וגם מוסדות חדשים היו אמורים מינואר 2009 להיכנס כבר למסגרת החוק.

מירב ישראלי: המחדל של המדינה הוא זה שגרם לזה שנגרמה באמת בעיה ונגרמו הפסדים למוסדות.

מירב ישראלי: צריך לשקול את הדרך לפתור את הדבר הזה.

מירב ישראלי: זה לא צריך להיעשות במסגרת התקנות האלה.

סגן שר החינוך הרב מאיר פורוש: הבעיה היא יותר קשה מפני שמשרד החינוך עד כמה שאני הבנתי אחרי העתירה שבעצם בעקבותיה באו עם הצעת החוק משרד החינוך הפסיק לקבל בקשות של אותם מוסדות.

סגן שר החינוך הרב מאיר פורוש: יש מצב לא רק שנה לא לקבל כסף אלא כשנתיים.

סגן שר החינוך הרב מאיר פורוש: בהסתמך על כך שבאים עם חוק.

סגן שר החינוך הרב מאיר פורוש: יתקן אותי יהודה את התאריך המדויק שמשרד החינוך הפסיק לקבל בקשות של אותם מוסדות לגילאי על יסודי במגזר הזה.

זבולון אורלב: אמרה מירב שמשרד החינוך בעצם סיכל את כוונת המחוקק ואת כוונתה של ועדת החינוך והתרבות שהתכוונה שמ-1 בינואר 2009 המוסדות יוכלו להיות מתוקצבים כראוי.

זבולון אורלב: זה ברור לחלוטין.

זבולון אורלב: מנקודת מבטה של ועדת החינוך והתרבות סוכלה כוונה וחקיקה מאוד מפורשת ומאוד ברורה.

זבולון אורלב: אנחנו פתוחים לתיקון.

זבולון אורלב: אומרת מירב ואני אומר שוב הייעוץ המשפטי שקיבל השר, אגב דעתו כדעתי, אם יש הסדר משפטי אני לא רואה בעיה.

שלמה ברילנט: סליחה שאני מתקן את הנתונים.

שלמה ברילנט: אותם 25 מוסדות חדשים שנפתחו זה לא שלא בדקו אותם.

שלמה ברילנט: המשרד בדק אותם.

שלמה ברילנט: המפקח היה שמה כבר.

שלמה ברילנט: משרד הבריאות היה.

שלמה ברילנט: ניתן סמל מוסד.

שלמה ברילנט: המוסד מוכן.

שלמה ברילנט: אם היה תקנות הוא יכול לקבל רישיון.

זבולון אורלב: ידידיי, בואו נסכם את הנקודה הזאת ככה.

זבולון אורלב: גם הייעוץ המשפטי של הכנסת יבדוק את הפרשה הזאת מחדש וגם הייעוץ המשפטי של משרד החינוך יבדוק את הדבר הזה מחדש וגם משרד המשפטים כי אנחנו אומרים לכם בצורה ברורה ונחרצת נעשה כאן עוול שהמחוקק לא התכוון אליו.

זבולון אורלב: להיפך, המחוקק התכוון שהתקצוב ירוץ מינואר-פברואר 2009.

סגן שר החינוך הרב מאיר פורוש: נניח שאישרנו תקנות היום והדיון יסתיים בעוד 10 ימים, אז מה זה אומר?

זבולון אורלב: אדוני סגן שר החינוך יזעיק מוסדות שמיים וארץ שיקבלו את ההחלטה.

זבולון אורלב: אני מוכן בכל עת ובכל שעה, גם בפגרה, אם תזמן אותנו, יהיה צורך בנו אנחנו מוכנים.

זבולון אורלב: נעשה כאן עוול, רוצים לתקן את העוול.

זבולון אורלב: ביקש ממני חבר הכנסת משה גפני להוריד 30 ימים, הורדנו את 30 הימים.

שלמה ברילנט: אני השתתפתי בדיונים על החוק.

שלמה ברילנט: זמן רב דנו על העניין הזה.

שלמה ברילנט: הרב מלכיאור היה יושב ראש הוועדה.

שלמה ברילנט: דנו על המועדים.

שלמה ברילנט: המועדים היו מאוד קריטיים.

שלמה ברילנט: אמרנו שאנחנו הולכים לאבד שנה נוספת.

שלמה ברילנט: הפסדנו.

שלמה ברילנט: אנחנו נמצאים היום במצב שהתקנות יכנסו לתוקף מיום אישורן לא מיום פרסומן.

זבולון אורלב: מירב גם אם דעתך לא נוחה.

זבולון אורלב: אם אין וטו שלך.

מירב ישראלי: זה סוג של רטרואקטיביות כי אין פרסום בעצם.

מירב ישראלי: כי זה לא פומבי.

זבולון אורלב: אבישי יש בעיה עם יום אישורו לא עם יום פרסומו?

אבישי פדהצור: אני לא בדקתי את זה.

אבישי פדהצור: ברירת המחדל היא שדין נכנס לתוקף עם הפרסום שלו.

אבישי פדהצור: כל החלה של דין לפני הפרסום והפומביות זה רטרואקטיבות.

אבישי פדהצור: אז כמובן שיש רטרואקטיביות עדינה שזה החלה מיום האישור ויש רטרואקטיביות קשה.

זבולון אורלב: הרי יש כאן את תכלית החוק.

זבולון אורלב: תכלית החוק לא קוימה.

זבולון אורלב: מה שאנחנו מנסים לעשות זה למזער נזקים.

שלמה ברילנט: אני רוצה לחדד.

שלמה ברילנט: יש פה שתי שאלות יסוד.

שלמה ברילנט: שאלה אחת שהיא שאלה מתחום המדיניות וזה האם ראוי או לא ראוי להכיר במוסדות האלה למפרע בהינתן תאריך התחילה, בהינתן העובדה שלא אושרו תקנות במועד שיוצרים פה את התחושה פה בוועדה שנעשה פה מהלך שיצר פגיעה בגופים שלא היו אשמים בפגיעה שנגרמה להם מצד אחד.

שלמה ברילנט: יש סוגיה שנייה שהיא הסוגיה המשפטית שבה אני מתמקד והיא השאלה האם ובאילו תנאים אפשר לחוקק למפרע.

שלמה ברילנט: למיטב זכרוני יש כלל שלא מחוקקים למפרע אבל דומני שאפשר חקיקת משנה.

שלמה ברילנט: נדמה לי שיש הנחיית היועץ המשפטי לממשלה שאומרת שכאשר רוצים לקבוע תקנות למפרע זה צריך לקבל את אישור היועץ המשפטי לממשלה או המשנה שלו והתהליך הזה עוד לא הוחל אפילו.

שלמה ברילנט: לא כל שכן הוא לא הושלם.

שלמה ברילנט: יכול להיות שמשרד החינוך יפנה וישב היועץ המשפטי לממשלה או מי שהוא ימנה לכך ויגיד שאין בעיה.

זבולון אורלב: גם אם אנחנו נאשר מיום אישור השר לא חייב לקבל את זה.

זבולון אורלב: בכל מקרה זה יחזור למשרד המשפטים.

זבולון אורלב: אני מציע ככה שתבוא לשר הערה ביחס לעניין התחילה.

זבולון אורלב: הואיל ותכלית החוק לא קוימה אנחנו פונים לשר כדי להתייעץ עם היועץ המשפטי לממשלה להביא להחלה המוקדמת ביותר האפשרית של תחילת החוק הזה ולא יאוחר מיום אישורו.

זבולון אורלב: עצתי הרב מוזס לפעול בהתאם לעצות של הייעוץ המשפטי.

מנחם אליעזר מוזס: בוודאי היא מקבלת עצות ממני.

מנחם אליעזר מוזס: מה אתה חושב?

מירב ישראלי: אני רק אומר שיש עוד כמה סעיפים לפי החוק שצריך להביא לפיהם תקנות.

מירב ישראלי: אני רק מזכירה את זה לפרוטוקול.

מירב ישראלי: זה דברים שאולי הם לא רלוונטיים ממש עכשיו אבל צריך יהיה להביא את זה במהירות גם כן.

מירב ישראלי: סעיף 16 אישור להעברת רישיון.

מירב ישראלי: סעיפים 19 ו-24 זה נושא של רשימות של עובדים בכל שנה.

מירב ישראלי: לא רק נושא של רישיון.

מירב ישראלי: וסעיף 30 ג' שכבר דיברנו עליו שזה שר הבריאות בדבר בדיקות רפואיות.

מירב ישראלי: זה דברים שצריך להביא בדחיפות גם אם זה לא נדרש עכשיו ממש לצורך הרישיונות.

מירב ישראלי: אז לגבי הבקשה לרישיון.

מירב ישראלי: התקנות הבאות.

מירב ישראלי: " הכרה.

מירב ישראלי: בתוקף סמכותי לפי סעיפים 2 ו-38 לחוק מוסדות תרבותיים ייחודיים אני מתקין תקנות אלה.

מירב ישראלי: פרשנות.

מירב ישראלי: בעל מוסד, מי שמקיים את מוסד החינוך, מעסיק את עובדי החינוך, מנהל הכללי של משרד החינוך".

מירב ישראלי: ההערה שלי למוסד החינוך היא זהה למה שהיה קודם אז לא נחזור על זה.

מירב ישראלי: מוסד חינוך בשתי שנות פעילותו הראשונות בלבד.

מירב ישראלי: המגיש בקשה להכרה לראשונה.

מירב ישראלי: מנהל מוסד, מנהל מוסד החינוך.

מירב ישראלי: תזכיר הסדר.

מירב ישראלי: מסמך המפרט את התנהלות מוסד החינוך.

מירב ישראלי: זה לא מספיק ברור לצורך תקנות.

מירב ישראלי: צריך להסביר מה זה הדבר הזה כדי שהמוסד ידע מה הוא צריך להגיש.

מירב ישראלי: אם אתם תחזירו לו את זה 4 פעמים כי הוא לא יודע מה לפרט בדבר הזה סתם יעוכב רישיון ההכרה שלו.

מירב ישראלי: לכן צריך להגיד או לצרף טופס מה צריך לכלול מסמך כזה או להגיד אפילו במילים מה המסמך הזה חייב לכלול.

מירב ישראלי: פרק שני, בקשה להכרה.

מירב ישראלי: בקשה להכרה תוגש לשר.

מירב ישראלי: אם אתם רוצים כמה עותקים אז צריך להגיד את זה כמו ברישיון.

מירב ישראלי: בכתב ובחתימת בעל המוסד.

מירב ישראלי: בארבעה עותקים.

מירב ישראלי: ואם היה התאגיד בידי מורשה החתימה של בעל המוסד תכלול פרטים אלה.

מירב ישראלי: שם המוסד ומענו, שם מנהלו, רשימת עובדי המוסד, רשימת המועמדים להיות תלמידים בכל כיתה וכן גילם ומען הוריהם.

מירב ישראלי: רשימת לימודי הקודש אנחנו נוסיף כאן אותו תיקון.

מירב ישראלי: מסמכים המעידים על עמידת המוסד בתנאים המפורטים בתקנה 3, כאן אני לא בטוחה שהמוסד ידע מה זה מסמכים מעידים.

מירב ישראלי: תזכיר הסבר על המוסד.

זבולון אורלב: מה זה הסבר על המוסד?

זבולון אורלב: מישהו יכול להגיד לי?

שלמה ברילנט: הדרך החינוכית שלו, שיטת הלימוד, מתי מתחיל היום, מתי נגמר היום, מה הקו החינוכי, איך ילד צריך להתלבש, איך הוא צריך להתנהג.

מירב ישראלי: "3.

מירב ישראלי: מוסד חינוך מוכר כמוסד חינוך תרבותי ייחודי חרדי אם התמלאו התנאים האלה: ניתן בו חינוך שיטתי הכולל לימודי קודש יהודיים בלבד.

מירב ישראלי: מספר השיעורים בשבוע לא יפחת מ-37 שעות".

ריקי שפירא: צריך לחדד שהתקנה 2 שקבעה מסמכים המעידים על עמידת המוסד בתנאים המפורטים בתקנה 3 היא צריכה להיות כזאת שהיא תבהיר שניתן בו חינוך שיטתי.

ריקי שפירא: המחוקק מחייב.

ריקי שפירא: התקנות לא קובעות מה הם הקריטריונים שיבהירו שזה חינוך שיטתי וזה החוק קבע.

מירב ישראלי: לפי מה שהוא אומר זה ייכנס לתזכיר.

יהודה פינסקי: מקבלים פירוט לגבי עובדי הוראה הנמצאים במוסד כולל איזה תואר יש להם.

יהודה פינסקי: אנחנו לא מקבלים את כל התעודות של כל המורים אלא אם כן זה בחינוך העצמאי.

משה גפני: יש בעיה עם השכלה בישיבות הקטנות.

משה גפני: מספר שנות לימוד בישיבה.

ריקי שפירא: לגבי עובדי ההוראה חשוב לציין את היקף ההעסקה שלהם.

מירב ישראלי: אז אמרנו רשימת עובדי המוסד.

מירב ישראלי: לגבי עובדי הוראה, גילם ומספר שנות לימודיהם בישיבה.

מירב ישראלי: אני חוזרת לתקנה 3.

מירב ישראלי: "מוסד חינוך מוכר כמוסד חינוך תרבותי ייחודי חרדי אם התמלאו בו תנאים אלה.

מירב ישראלי: ניתן בו חינוך שיטתי הכולל לימודי קודש יהודים בלבד.

מירב ישראלי: מספר שעות הלימוד בשבוע לא יפחת מ-37 שעות.

מירב ישראלי: מספר ימי הלימוד בשבוע לא יפחת מחמישה ימים.

מירב ישראלי: מספר ימי הלימוד בשנה לא יפחת מ-220.

מירב ישראלי: המוסד מקיים לימודים באחד מהאופנים הבאים.

מירב ישראלי: 3 דרגות כיתה רצופות לפחות ולומדים בו 50 תלמידים בכיתות מקבילות לכיתות ט עד י"א לפחות.

מירב ישראלי: המוסד יקיים לימודים בדרגה כיתה אחת או שתיים המקבילות לכיתות י"א, י"ב ובכל דרגה 17 תלמידים לפחות ובתנאי שהוא מהווה חלק מישיבה גבוהה כהגדרתה בתקנות הרשויות המקומיות מנהל מחלקת החינוך שמספר התלמידים הכולל בה לא יפחת מ-57".

סגן שר החינוך הרב מאיר פורוש: החוק מאפשר פה שנאשר את אותן שתי כיתות שהן תחילה של ישיבה גבוהה.

מירב ישראלי: המוסד מקיים לימודים בשתי דרגות כיתה המקבילות לכיתות י"א, י"ב ולומדים בו 44 תלמידים לפחות.

מירב ישראלי: על אף האמור בפסקה זאת 4, רשאי השר לאשר הכרה במוסד.

מירב ישראלי: שההגדרה שלו מוסד בשנתיים הראשונות לפעילותו ושטרם קיבל הכרה כהגדרתו בתקנות אלה.

מירב ישראלי: השר יהיה רשאי מטעמים מיוחדים לאשר הכרה גם במוסד עם מספר תלמידים קטן מהנדרש בפסקה זו.

מירב ישראלי: על אף האמור בפסקה זו רשאי השר לאשר הכרה במוסד כהגדרתו אף אם מספר התלמידים בו לא עולה על 17 תלמידים בדרגת כיתה אחת.

מירב ישראלי: ניתנה הכרה למוסד יודיע מנהל המוסד ללומדים בו כי המוסד מוכר.

מירב ישראלי: הכוונה היתה שההכרה פה ניתנת.

מירב ישראלי: תקופה של עד שנתיים.

ריקי שפירא: יש כאן מנגנון מאוד מוזר.

ריקי שפירא: כי מה שיוצא שלפי סעיף ה' מוסד למרות שהוא לא עונה בשום קריטריונים של מספרים הוא יוכל לקבל הכרה ואחר כך הוא יוכל מכוח סעיף ד' להאריך את ההכרה הזאת שוב ושוב.

מירב ישראלי: הוא יצטרך לנמק את זה.

מירב ישראלי: זאת לא הכוונה.

סגן שר החינוך הרב מאיר פורוש: בעצם לפי החוק גם מוסד שיש בו עשרה תלמידים המשרד יכול לתת לו אישור.

סגן שר החינוך הרב מאיר פורוש: המשרד לא נוהג בכלל בדרך הזו.

סגן שר החינוך הרב מאיר פורוש: התקנה מאפשרת לשר שיקול דעת למקרים מיוחדים.

סגן שר החינוך הרב מאיר פורוש: אין פה דבר שהוא חריג.

זבולון אורלב: אני לא הצבעתי בעד החוק הזה למרות שאני חושב שהיה צריך לעשות הסדרה.

זבולון אורלב: אני הייתי בעד הסדרה אחרת.

זבולון אורלב: אני אגן ככל שאני יכול על זכותה של קהילה לחנך על פי אופייה ועל פי דרכה ועל פי אופי העניין.

זבולון אורלב: זה סדר גודל המוסדות המינימאלי.

זבולון אורלב: זה קצת מקומם שלא מוכנים להיות סובלניים ולא מוכנים להכיר באופי של קהילה.

זבולון אורלב: המדינה הכירה בזרם החינוך הזה וצריך לתת להם ואני אאבק על זה.

זבולון אורלב: מספרים נמוכים של תלמידים זה חלק מהשונות של העדה החרדית.

מירב ישראלי: סעיף 5.

מירב ישראלי: "בעל המוסד הצהיר כי תוכנית הלימודים בו ואורך הפעילות במסגרתו עומדים בתנאי ההכרה הקבועים בחוק ובתקנות אלה.

מירב ישראלי: חלק מזה נכנס לתזכיר.

מירב ישראלי: יש איזו אי בהירות ביחס בין התזכיר למה שהוא צריך להצהיר פה.

מירב ישראלי: אני רוצה להציע שבנושא הזה יהיה איזשהו נוסח שהוא ידע על מה הוא חותם.

מירב ישראלי: שידע בדיוק על מה הוא חותם ואם צריך אישור עורך דין, לא צריך אישור עורך דין.

זבולון אורלב: אני בעד תצהיר.

זבולון אורלב: שהוא מצהיר לרשויות השלטוניות הוא חייב לעמוד מאחורי זה והוא ידע שאם הוא חתום על דברים לא נכונים הוא צפוי לעונש.

מנחם אליעזר מוזס: לא לשלוח אותו לעורך דין.

אבישי פדהצור: אני הבנתי שהנוסח העמום הזה שנולד בו ומצביעים עליו בצדק הוא נוסח בעייתי נבע בין היתר מהקושיה שנובעת מזה שאחד התנאים לפי החוק לקיומו, להכרה של המוסד להיות מוכר כתרבותי ייחודי זה הסיפא של סעיף 2ב1.

אבישי פדהצור: פשיטא זה צריך להתקיים.

זבולון אורלב: אנחנו נפרדים כאן בשאלה ואנחנו מחדשים את הדיון מחר בשעה 14:00 עד 16:00.

זבולון אורלב: תודה רבה.